钦定古今图书集成/历象汇编/庶征典/第171卷 > 王充论衡 > 《应制献驺虞诗》明·胡俨
## 钦定古今图书集成/历象汇编/庶征典/第171卷 > 王充论衡 > 《应制献驺虞诗》明·胡俨

“永乐十一年夏五月，《驺虞》见于山东之曹县，六月丁未朔，臣下以进。白质黑章。惟性仁而驯，征之载籍，实为瑞兽。是由皇上盛德之所致，乃太平之嘉应也，故不可无纪述。谨拜手稽首而献。” 《诗》曰：

“圣皇端拱居明堂，梯航玉帛来万方。仁恩义泽被寰
宇，运化熙熙跻虞唐。于此山东产灵兽，玉烛储精天
降祥。雪花英英莹毛质，元云冉冉凝天章。不履生刍
性仁厚，虎豹遁迹蛟龙藏。千岩万壑生光彩，山灵岳
祗参翱翔。奇花异卉纷照耀，灵风满川甘露瀼。要之
网罗不可致，虞人走告夸非常。近之不惊亦不惧，仪”
仪穆穆行跄跄。荐以雕笼藉芳褥，荣光叶气随飞扬。
猊首斑斑献金阙，龙旗宝扇森开张。百僚拜舞庆嘉
瑞，锵金鸣玉趋鹓行。昔者钧州已来贡，重见实由圣
德昌。小臣忻跃载歌颂，愿播《箫韶》仪凤凰。